
A V I Z

asupra propunerii legislative privind protecţia copiilor 
care sunt lipsiţi de îngrijirea părinţilor pe perioada în care aceştia 
se află la muncă în străinătate

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu propunerea legislativă privind protecţia copiilor care sunt lipsiţi de îngrijirea părinţilor pe perioada în care aceştia se află la muncă în străinătate  ( Pl.x. 70/25 februarie 2008 ), Camera Deputaţilor fiind  Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă mai sus-menţionată, în şedinţa din 11.03.2008. Propunerea legislativă a fost respinsă de Senat în şedinta din 20 februarie 2008.


Membrii comisiei  au examinat propunerea legislativă, expunerea de motive, avizul favorabil al Consiliului Legislativ nr.1383/10.10.2007, precum şi punctul de vedere negativ al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, în unanimitate, avizarea favorabilă a propunerii legislative. 

PREŞEDINTĂ,
Minodora CLIVETI
                                                                                                            Intocmit,

